Kan 1964, siya nanombrahan bilang election registrar sa Garchitorena alagad kan taon 1967 nagbalik sa Tigaon. Pag'eleksyon kan 1968, sa edad pa sanang 30, siya nagdalagan bilang alkalde asin nakaluwas. An pwesto niya sa katongdan na ini nag'abot 1971. Sarong dakulang nota sa saiyang pagka'alkalde iyo an pagpa'implentar niya kan Land Reform kun saen an mga paraoma sa barangay nin San Rafael, Tigaon, nata'wan nin sadiri nindang mga loteng omahon. Sinasabi na siya an saro sa pinaka'amay na nagpasunod kan ley, na mag'aaboton pa sana ngane an Ley Militar kan taon 1972 na itinindog ni Presidente Marcos.